title: Komisjoni rakendusmäärus (EL) 2018/1506, 10. oktoober 2018, muna- ja kodulinnulihasektori erakorraliste turutoetusmeetmete kohta Itaalias

text:
                  11.10.2018

                  ET

                  Euroopa Liidu Teataja

                  L 255/1

         KOMISJONI RAKENDUSMÄÄRUS (EL) 2018/1506,
         10. oktoober 2018,
         muna- ja kodulinnulihasektori erakorraliste turutoetusmeetmete kohta Itaalias
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 220 lõike 1 punkti a,
         ning arvestades järgmist:

                     (1)

                     Ajavahemikul 30. aprillist 2016 kuni 28. septembrini 2017 kinnitas Itaalia 43 alatüüpi H5 ja H7 kuuluva viiruse põhjustatud kõrge patogeensusega linnugripi puhangu esinemist ja teatas neist. Tabandunud liigid on pardid, kalkunid, pärlkanad ning liiki Gallus domesticus kuuluvad tibud, kanad, noorkanad ja munakanad.

                     (2)

                     Itaalia võttis viivitamatult ja tulemuslikult kõik vajalikud loomatervise- ja veterinaarmeetmed kooskõlas nõukogu direktiiviga 2005/94/EÜ (2).

                     (3)

                     Eelkõige võttis Itaalia tõrje-, järelevalve- ja ennetusmeetmed ning kehtestas kaitse- ja järelevalvetsoonid (edaspidi „reguleeritud tsoonid“) vastavalt komisjoni rakendusotsustele (EL) 2016/697, (3) (EL) 2017/155 (4) (EL) 2017/247, (5) (EL) 2017/263, (6) (EL) 2017/417, (7) (EL) 2017/554, (8) (EL) 2017/696, (9) (EL) 2017/780, (10) (EL) 2017/977, (11) (EL) 2017/1397, (12) (EL) 2017/1415, (13) (EL) 2017/1484, (14) (EL) 2017/1519 (15) (EL) ja 2017/1593 (16).

                     (4)

                     Itaalia teatas komisjonile, et taudi leviku ohjeldamiseks ja tõkestamiseks võetud vajalikud tervise- ja veterinaarmeetmed kahjustasid väga paljusid ettevõtjaid ning et kõnealustel ettevõtjatel jäi saamata tulu, mis ei ole rahastamiskõlblik Euroopa Parlamendi ja nõukogu määruse (EL) nr 652/2014 (17) alusel.

                     (5)

                     9. märtsil 2018 sai komisjon Itaalialt ametliku taotluse teatavate määruse (EL) nr 1308/2013 artikli 220 lõike 3 kohaste erakorraliste meetmete osaliseks rahastamiseks seoses ajavahemikul 30. aprillist 2016 kuni 28. septembrini 2017 toimunud tõendatud puhangutega. Itaalia ametiasutused selgitasid oma taotlust 1. juunil 2018, 14. juunil 2018, 22. juunil 2018 ja 11. juulil 2018.

                     (6)

                     Põhjenduses 3 osutatud loomatervise ja veterinaarmeetmete kohaldamise tulemusena pikendati sulgemisperioode alatüüpi H5 ja H7 kuuluva viiruse põhjustatud kõrge patogeensusega linnugripi puhangu järel kehtestatud reguleeritud tsoonides asuvates kodulindude kasvatusega tegelevates põllumajandusettevõtetes sõltumata nende liigist ning kehtestati nende suhtes lindude paigutamise keeld ja liikumispiirangud. Meetmed olid seotud järgmiste liikidega: pardid, kalkunid, pärlkanad ning liiki Gallus domesticus kuuluvad tibud, kanad, noorkanad ja munakanad. Meetmete kohaldamine tingis kõnealustes põllumajandusettevõtetes haudemunade, toidumunade ja kodulinnuliha tootmiskao. Seepärast on asjakohane hüvitada tootmiskaost tingitud kahju, mis tulenes hävitatud, töödeldud või tasemelt alandatud munadest ning tootmata jäänud lindudest, pikemast kasvatamisajast või hukkamisest.

                     (7)

                     Vastavalt määruse (EL) nr 1308/2013 artikli 220 lõikele 5 rahastab liit meetmeid osaliselt, hüvitades kuni 50 % Itaalia kantud erakorraliste turutoetusmeetmetega seotud kuludest. Komisjon peaks pärast Itaalialt saadud taotluse kontrollimist kehtestama maksimaalsed rahastamiskõlblikud kogused iga erakorralise turutoetusmeetme puhul mis on seotud puhangutega mis kinnitati ajavahemikus 30. aprillist 2016 kuni 28. septembrini 2017.

                     (8)

                     Ülemäärase hüvitamise ohu vältimiseks peaks osalise rahastamise kindel summa põhinema tehnilistel ja majanduslikel uuringutel või raamatupidamisarvestuse dokumentidel ning tuleks kindlaks määrata osalise rahastamise kindel summa asjakohasel tasemel iga linnu ja toote kohta vastavalt kategooriale.

                     (9)

                     Topeltrahastamise ohu vältimiseks ei tohiks kahjusid hüvitada riigiabi teel või kindlustuse kaudu ning käesoleva määruse kohast liidu osalist rahastamist tuleks piirata rahastamiskõlblike lindude ja toodetega, mille puhul ei ole saadud liidu rahalist toetust määruse (EL) nr 652/2014 alusel.

                     (10)

                     Käesolevas määruses sätestatud erakorraliste turutoetusmeetmete ulatus ja kestus peaks piirduma sellega, mis on turu toetamiseks rangelt vajalik. Eelkõige tuleks erakorralisi turutoetusmeetmeid kohaldada üksnes reguleeritud tsoonides asuvate põllumajandusettevõtete kodulinnu- ja munatootmise suhtes selliste loomatervise ja veterinaarmeetmete kehtimisaja vältel, mis on sätestatud sellistes liidu ja Itaalia õigusaktides, mis käsitlevad ajavahemikul 30. aprillist 2016 kuni 28. septembrini 2017 toimunud tõendatud kõrge patogeensusega linnugripi 43 puhangut, ning vastavates reguleeritud tsoonides.

                     (11)

                     Et tagada paindlikkus juhul, kui hüvituskõlblike lindude või munade arv on teistsugune kui käesolevas määruses sätestatud ja hinnangutel põhinev maksimaalne arv, võidakse hüvitist teatavates piirides kohandada, tingimusel et liidu osaliselt rahastatavate kulude maksimumsummast peetakse kinni.

                     (12)

                     Kõnealuste erakorraliste turutoetusmeetmete eelarve mõistliku haldamise huvides peaks liidupoolse osalise rahastamise jaoks kõlblikud olema üksnes need maksed, mille Itaalia on abisaajatele teinud hiljemalt 30. septembriks 2019. Komisjoni delegeeritud määruse (EL) nr 907/2014 (18) artikli 5 lõiget 2 ei tuleks kohaldada.

                     (13)

                     Väljamaksete rahastamiskõlblikkuse ja õigsuse tagamiseks peaks Itaalia tegema eelkontrolli.

                     (14)

                     Selleks et liit saaks teha finantskontrolli, peaks Itaalia edastama komisjonile väljamaksete kontrolli ja heakskiitmise tulemused.

                     (15)

                     Selle tagamiseks, et Itaalia rakendab käesolevas määruses sätestatud meetmeid viivitamata, peaks määrus jõustuma järgmisel päeval pärast selle avaldamist Euroopa Liidu Teatajas.

                     (16)

                     Käesolevas määruses sätestatud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Liit rahastab toetusmeetmeid osaliselt, hüvitades kuni 50 % Itaalia kantud kuludest, et toetada haudemunade, toidumunade ja kodulinnuliha turgu, mis on oluliselt kahjustatud alatüüpi H5 ja H7 kuuluva viiruse põhjustatud kõrge patogeensusega linnugripist, millest Itaalia teatas ajavahemikul 30. aprillist 2016 kuni 28. septembrini 2017 ja kinnitas 43 puhangu esinemist.

            Artikkel 2
            Itaalia kantud kulud on liidu osalise rahastamise jaoks kõlblikud üksnes

                        a)

                        lisas loetletud liidu ja Itaalia õigusaktides osutatud loomatervise ja veterinaarmeetmete kohaldamisaja vältel, mis on seotud artiklis 1 sätestatud ajavahemikuga; ning

                        b)

                        selliste kodulinnukasvatusega tegelevate põllumajandusettevõtete puhul, mille suhtes kohaldatakse loomatervise ja veterinaarmeetmeid ning mis asuvad lisas loetletud liidu ja Itaalia õigusaktides osutatud tsoonides (edaspidi „reguleeritud tsoonid“) ning

                        c)

                        juhul, kui Itaalia on toetuse selle saajatele välja maksnud hiljemalt 30. septembril 2019. Delegeeritud määruse (EL) nr 907/2014 artikli 5 lõiget 2 ei kohaldata ning

                        d)

                        kui linnu või tootega seoses ei ole punktis a osutatud ajavahemikul makstud hüvitist riigiabi raames või kindlustuse alusel ja selle eest ei ole saadud liidu rahalist toetust määruse (EL) nr 652/2014 alusel.

            Artikkel 3

               1.   Liidupoolse osalise rahastamise maksimumsumma on 11,1 miljonit eurot ja see jaguneb järgmiselt:

                           a)

                           reguleeritud tsoonides asuvate kodulindudega seotud tootmiskao eest kohaldatakse järgmisi kindlaid summasid:

                                       i)

                                       0,11 eurot CN-koodi 0407 11 00 alla kuuluva hävitatud haudemuna kohta kuni 2 320 318 muna eest,

                                       ii)

                                       0,07895 eurot CN-koodi 0407 11 00 alla kuuluva munatooteks töödeldud haudemuna kohta kuni 2 935 380 muna eest,

                                       iii)

                                       0,057 eurot CN-koodi 0407 11 00 alla kuuluva staatuselt lemmikloomasöödaks alandatud haudemuna kohta kuni 190 000 muna eest,

                                       iv)

                                       0,019 eurot CN-koodi 0407 11 00 alla kuuluva munatooteks töödeldud puurikanamuna kohta kuni 5 788 593 muna eest,

                                       v)

                                       0,02375 eurot päevas CN-koodi 0407 11 00 alla kuuluva munatooteks töödeldud õrrekanamuna kohta kuni 37 903 308 muna eest,

                                       vi)

                                       0,085 eurot nädalas CN-koodi 0105 99 30 alla kuuluva emase broilerkalkuni kohta kuni 1 342 757 linnu eest,

                                       vii)

                                       0,129 eurot nädalas CN-koodi 0105 99 30 alla kuuluva isase broilerkalkuni kohta kuni 2 397 112 linnu eest,

                                       viii)

                                       0,045 eurot nädalas CN-koodi 0105 99 50 alla kuuluva pärlkana kohta kuni 194 548 linnu eest,

                                       ix)

                                       0,045 eurot päevas CN-koodi 0105 94 00 alla kuuluva broileri kohta kuni 27 626 088 linnu eest,

                                       x)

                                       0,12385 eurot nädalas CN-koodi 0105 99 10 alla kuuluva nuumpardi kohta kuni 41 302 linnu eest,

                                       xi)

                                       0,085 eurot nädalas CN-koodi 0105 94 00 alla kuuluva puurimunakana kohta kuni 176 000 linnu eest,

                                       xii)

                                       0,1065 eurot nädalas CN-koodi 0105 94 00 alla kuuluva õrremunakana kohta kuni 932 625 linnu eest,

                                       xiii)

                                       0,04 eurot nädalas CN-koodi 0105 94 00 alla kuuluva noore õrrekana kohta kuni 414 900 linnu eest,

                           b)

                           tootmiskao suhtes, mis on seotud liikumispiirangust tingitud pikema kasvatamisajaga, kohaldatakse linnu kohta järgmisi kindlaid summasid:

                                       i)

                                       0,115 eurot nädalas CN-koodi 0105 94 00 alla kuuluva tavalise noorkana kohta kuni 400 553 linnu eest,

                                       ii)

                                       0,0995 eurot nädalas CN-koodi 0105 94 00 alla kuuluva tavalise kana kohta kuni 754 942 linnu eest,

                                       iii)

                                       0,0995 eurot nädalas CN-koodi 0105 99 50 alla kuuluva pärlkana kohta kuni 1 277 linnu eest,

                                       iv)

                                       0,46 eurot nädalas CN-koodi 0105 99 30 alla kuuluva tavalise kalkuni kohta kuni 12 662 linnu eest,

                                       v)

                                       8,46 eurot nädalas CN-koodi 0105 99 30 alla kuuluva ülemõõdulise kalkuni kohta kuni 12 662 linnu eest,

                                       vi)

                                       0,2618 eurot nädalas CN-koodi 0105 99 10 alla kuuluva nuumpardi kohta kuni 7 700 linnu eest,

                           c)

                           reguleeritud tsoonides hukatud kodulindude puhul kohaldatakse linnu kohta järgmisi kindlaid summasid:

                                       i)

                                       0,5183 eurot nädalas CN-koodi 0105 12 00 alla kuuluva emase kalkuni kohta kuni 144 580 linnu eest,

                                       ii)

                                       1,03 eurot nädalas CN-koodi 0105 12 00 alla kuuluva isase kalkuni kohta kuni 186 080 linnu eest,

                                       iii)

                                       0,18375 eurot nädalas CN-koodi 0105 11 19 alla kuuluva kana kohta kuni 37 000 linnu eest,

                                       iv)

                                       0,20875 eurot nädalas CN-koodi 0105 11 19 alla kuuluva maakana kohta kuni 779 519 linnu eest,

                           d)

                           reguleeritud tsoonides asuvate aretuslindudega seotud tootmiskao eest kohaldatakse linnu kohta järgmisi kindlaid summasid:

                                       i)

                                       0,1815 eurot CN-koodi 0105 94 00 alla kuuluva broileri kohta kuni 853 692 linnu eest,

                                       ii)

                                       1,2225 eurot CN-koodi 0105 99 30 alla kuuluva kalkuni kohta kuni 48 050 linnu eest,

               2.   Kui hüvituskõlblike lindude või munade arv ületab lõikes 1 sätestatud maksimaalse arvu kirje kohta, võidakse liidu osaliseks rahastamiseks kõlblikke kulusid kirje kaupa kohandada ja need võivad ületada summasid, mis saadakse maksimaalse arvu lindude puhul kirje kohta, tingimusel et kohanduse kogusumma jääb alla 10 % liidu osaliselt rahastatavate kulude lõikes 1 osutatud maksimumsummast.

            Artikkel 4
            Itaalia teeb haldus- ja füüsilisi kontrolle vastavalt Euroopa Parlamendi ja nõukogu määruse (EL) nr 1306/2013 (19) artiklitele 58 ja 59.
            Itaalia kontrollib eelkõige järgmist:

                        a)

                        abitaotluse esitanud taotleja abikõlblikkust;

                        b)

                        iga abikõlbliku taotleja puhul: tegeliku tootmiskao rahastamiskõlblikkust, mahtu ja väärtust;

                        c)

                        seda, et ükski abikõlblik taotleja ei oleks saanud käesoleva määruse artiklis 2 osutatud kahjude hüvitamiseks toetust mis tahes muudest allikatest.

                  Rahastamiskõlblikele taotlejatele, kelle suhtes halduskontrollid on lõpetatud, võib abi välja maksta, ilma et oodataks kõikide, nimelt kohapealsete kontrollide jaoks valitud taotlejate suhtes tehtavate kontrollide lõpetamist.
            Juhul kui taotleja kõlblikkust ei kinnitatud, tuleb abi tagasi nõuda ja kohaldada sanktsioone.

            Artikkel 5
            Itaalia esitab komisjonile väljamaksete kontrolli ja heakskiitmise tulemused.

            Artikkel 6
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. oktoober 2018

                  Komisjoni nimel

                  president

               Jean-Claude JUNCKER

            (1)  ELT L 347, 20.12.2013, lk 671.

            (2)  Nõukogu 20. detsembri 2005. aasta direktiiv 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta (ELT L 10, 14.1.2006, lk 16).

            (3)  Komisjoni 4. mai 2016. aasta rakendusotsus (EL) 2016/697, milles käsitletakse teatavaid kaitsemeetmeid seoses alatüüpi H7N7 kuuluva viiruse põhjustatud kõrge patogeensusega linnugripiga Itaalias (ELT L 120, 5.5.2016, lk 35).

            (4)  Komisjoni 26. jaanuari 2017. aasta rakendusotsus (EL) 2017/155, millega muudetakse rakendusotsust (EL) 2016/2122, milles käsitletakse kaitsemeetmeid seoses alatüüpi H5N8 kuuluva viiruse põhjustatud kõrge patogeensusega linnugripi puhangutega liikmesriikides (ELT L 23, 28.1.2017, lk 25).

            (5)  Komisjoni 9. veebruari 2017. aasta rakendusotsus (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 36, 11.2.2017, lk 62).

            (6)  Komisjoni 14. veebruari 2017. aasta rakendusotsus (EL) 2017/263, mis käsitleb riskimaandamis- ja bioohutusmeetmeid ning varase avastamise süsteeme seoses riskiga, et metslindudelt võib kõrge patogeensusega linnugripiviirus levida kodulindudele (ELT L 39, 16.2.2017, lk 6).

            (7)  Komisjoni 7. märtsi 2017. aasta rakendusotsus (EL) 2017/417, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 63, 9.3.2017, lk 177).

            (8)  Komisjoni 23. märtsi 2017. aasta rakendusotsus (EL) 2017/554, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 79, 24.3.2017, lk 15).

            (9)  Komisjoni 11. aprilli 2017. aasta rakendusotsus (EL) 2017/696, millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 101, 12.4.2017, lk 80).

            (10)  Komisjoni 3. mai 2017. aasta rakendusotsus (EL) 2017/780, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 116, 5.5.2017, lk 30).

            (11)  Komisjoni 8. juuni 2017. aasta rakendusotsus (EL) 2017/977, millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 146, 9.6.2017, lk 155).

            (12)  Komisjoni 27. juuli 2017. aasta rakendusotsus (EL) 2017/1397, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 197, 28.7.2017, lk 13).

            (13)  Komisjoni 3. augusti 2017. aasta rakendusotsus (EL) 2017/1415, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 203, 4.8.2017, lk 9).

            (14)  Komisjoni 17. augusti 2017. aasta rakendusotsus (EL) 2017/1484, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 214, 18.8.2017, lk 28).

            (15)  Komisjoni 1. septembri 2017. aasta rakendusotsus (EL) 2017/1519, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 228, 2.9.2017, lk 1).

            (16)  Komisjoni 20. septembri 2017. aasta rakendusotsus (EL) 2017/1593, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 243, 21.9.2017, lk 14).

            (17)  Euroopa Parlamendi ja nõukogu 15. mai 2014. aasta määrus (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ (ELT L 189, 27.6.2014, lk 1).

            (18)  Komisjoni 11. märtsi 2014. aasta delegeeritud määrus (EL) nr 907/2014, millega täiendatakse Euroopa Parlamendi ja nõukogu määrust (EL) nr 1306/2013 makse- ja muude asutuste finantsjuhtimise, raamatupidamisarvestuse kontrollimise ja heakskiitmise, tagatiste ja euro kasutamise osas (ELT L 255, 28.8.2014, lk 18).

            (19)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549).

            LISA

               Artikli 2 kohased reguleeritud tsoonid ja perioodid

            Direktiivi 2005/94/EÜ kohaselt määratud Itaalia osad ja ajavahemikud, mis on määratletud järgmistes õigusaktides.

                        —

                        Komisjoni 4. mai 2016. aasta rakendusotsus (EL) 2016/697, milles käsitletakse teatavaid kaitsemeetmeid seoses alatüüpi H7N7 kuuluva viiruse põhjustatud kõrge patogeensusega linnugripiga Itaalias (ELT L 120, 5.5.2016, lk 35).

                        —

                        Komisjoni 26. jaanuari 2017. aasta rakendusotsus (EL) 2017/155, millega muudetakse rakendusotsuse (EL) 2016/2122 (milles käsitletakse kaitsemeetmeid seoses alatüüpi H5N8 kuuluva viiruse põhjustatud kõrge patogeensusega linnugripi puhangutega liikmesriikides) lisa (ELT L 23, 28.1.2017, lk 25).

                        —

                        Komisjoni 9. veebruari 2017. aasta rakendusotsus (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 36, 11.2.2017, lk 62).

                        —

                        Komisjoni 14. veebruari 2017. aasta rakendusotsus (EL) 2017/263, mis käsitleb riskimaandamis- ja bioohutusmeetmeid ning varase avastamise süsteeme seoses riskiga, et metslindudelt võib kõrge patogeensusega linnugripiviirus levida kodulindudele (ELT L 39, 16.2.2017, lk 6).

                        —

                        Komisjoni 7. märtsi 2017. aasta rakendusotsus (EL) 2017/417, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 63, 9.3.2017, lk 177).

                        —

                        Komisjoni 23. märtsi 2017. aasta rakendusotsus (EL) 2017/554, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 79, 24.3.2017, lk 15).

                        —

                        Komisjoni 11. aprilli 2017. aasta rakendusotsus (EL) 2017/696, millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 101, 13.4.2017, lk 80).

                        —

                        Komisjoni 3. mai 2017. aasta rakendusotsus (EL) 2017/780, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 116, 5.5.2017, lk 30).

                        —

                        Komisjoni 8. juuni 2017. aasta rakendusotsus (EL) 2017/977, millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 146, 9.6.2017, lk 155).

                        —

                        Komisjoni 27. juuli 2017. aasta rakendusotsus (EL) 2017/1397, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 197, 28.7.2017, lk 13).

                        —

                        Komisjoni 3. augusti 2017. aasta rakendusotsus (EL) 2017/1415, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 203, 4.8.2017, lk 9).

                        —

                        Komisjoni 17. augusti 2017. aasta rakendusotsus (EL) 2017/1484, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 214, 18.8.2017, lk 28).

                        —

                        Komisjoni 1. septembri 2017. aasta rakendusotsus (EL) 2017/1519, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 228, 2.9.2017, lk 1).

                        —

                        Komisjoni 20. septembri 2017. aasta rakendusotsus (EL) 2017/1593, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 243, 21.9.2017, lk 14).

                        —

                        Tervishoiuministeeriumi määrused, millega kuulutatakse välja nakkusolukord kõrge patogeensusega linnugripi kolletes, mis kinnitati ajavahemikul 30. aprillist 2016 kuni 28. septembrini 2017.


title: Komisjoni rakendusmäärus (EL) 2018/1532, 12. oktoober 2018, milles käsitletakse toimeaine dikvaadi heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011 (EMPs kohaldatav tekst)

text:
                  15.10.2018

                  ET

                  Euroopa Liidu Teataja

                  L 257/10

         KOMISJONI RAKENDUSMÄÄRUS (EL) 2018/1532,
         12. oktoober 2018,
         milles käsitletakse toimeaine dikvaadi heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1 ja artikli 78 lõiget 2,
         ning arvestades järgmist:

                     (1)

                     Komisjoni direktiiviga 2001/21/EÜ (2) lisati toimeaine dikvaat nõukogu direktiivi 91/414/EMÜ (3) I lisasse.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine dikvaadi heakskiit, nagu on sätestatud rakendusmääruse (EL) nr 540/2011 lisa A osas, aegub 30. juunil 2019.

                     (4)

                     Kaks taotlust, millega sooviti pikendada dikvaadi kuulumist nõukogu direktiivi 91/414/EMÜ I lisasse, esitati komisjoni määruse (EL) nr 1141/2010 (5) artikli 4 kohaselt kõnealuses artiklis sätestatud ajavahemiku jooksul.

                     (5)

                     Taotlejad esitasid täiendavad toimikud, mis on nõutud vastavalt määruse (EL) nr 1141/2010 artiklile 9. Referentliikmesriik leidis, et taotlused on täielikud.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 19. septembril 2014 Euroopa Toiduohutusametile (edaspidi „toiduohutusamet“) ja komisjonile.

                     (7)

                     Toiduohutusamet edastas pikendamise hindamise aruande taotlejatele ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava kokkuvõtliku toimiku ka üldsusele kättesaadavaks.

                     (8)

                     12. novembril 2015 esitas toiduohutusamet komisjonile oma järelduse (6) selle kohta, kas dikvaat võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Toiduohutusamet tegi kindlaks toimeainest tuleneva suure riski töötajatele, kõrvalistele isikute ja elanikele. Pärast kõnealuse järelduse avaldamist arutasid toiduohutusamet ja üks taotleja tehnilisi küsimusi muu kui toidukaudsest kokkupuutest tuleneva riski hindamise üle. Toiduohutusamet teatas 2017. aasta novembris taotlejale, et kõige sobivama teadusliku lähenemisviisi hindamine viidi lõpule, kuid komisjon võib kaaluda vajadust uuesti hinnata dikvaadiga muud kui toidukaudset kokkupuudet, saates volituse toiduohutusametile. Komisjon volitas 19. veebruaril 2018 toiduohutusametit uuesti hindama dikvaadiga muud kui toidukaudset kokkupuudet. Toiduohutusamet kinnitas 17. aprillil 2018 (7) suurt riski kõrvalseisjatele ja elanikele kõikide stsenaariumide puhul. Lisaks tehti kindlaks, et toimeaine on lindudele väga ohtlik (8).

                     (9)

                     Komisjon palus, et taotlejad esitaksid oma märkused toiduohutusameti järelduse ja ameti 2018. aasta avalduse kohta ning määruse (EL) nr 1141/2010 artikli 17 lõike 1 kohaselt esialgse pikendamisaruande kohta. Taotlejad esitasid oma märkused, mida analüüsiti põhjalikult.

                     (10)

                     Vaatamata taotlejate esitatud väidetele ei ole võimalik kõnealuse ainega seotud probleeme lahendatuks pidada.

                     (11)

                     Vähemalt ühe dikvaati sisaldava taimekaitsevahendi ühe või mitme iseloomuliku kasutusviisiga seoses ei ole leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seega on asjakohane jätta toimeaine dikvaadi heakskiit vastavalt kõnealuse määruse artikli 20 lõike 1 punktile b pikendamata.

                     (12)

                     Liikmesriikidele tuleks anda piisavalt aega dikvaati sisaldavate taimekaitsevahendite lubade tühistamiseks.

                     (13)

                     Kui liikmesriigid annavad dikvaati sisaldavatele taimekaitsevahenditele ajapikendust kooskõlas määruse (EÜ) nr 1107/2009 artikliga 46, peab kõnealune ajavahemik lõppema hiljemalt 4. veebruaril 2020.

                     (14)

                     Käesoleva määrusega ei takistata määruse (EÜ) nr 1107/2009 artikli 7 kohaselt dikvaadi heakskiitmise kohta uue taotluse esitamist.

                     (15)

                     Alaline taime-, looma-, toidu- ja söödakomitee ei ole eesistuja määratud ajavahemiku jooksul arvamust avaldanud. Peeti vajalikuks rakendusakti olemasolu ning esimees esitas apellatsioonikomiteele täiendavaks aruteluks rakendusakti eelnõu. Apellatsioonikomitee ei ole arvamust esitanud,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamata jätmine
            Toimeaine dikvaadi heakskiitu ei pikendata.

            Artikkel 2
            Üleminekumeetmed
            Liikmesriigid tühistavad toimeainet dikvaati sisaldavate taimekaitsevahendite load hiljemalt 4. maiks 2019.

            Artikkel 3
            Ajapikendus
            Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, on võimalikult lühike ja lõppeb hiljemalt 4. veebruaril 2020.

            Artikkel 4
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa A osas jäetakse välja 15. rida, milles käsitletakse dikvaati.

            Artikkel 5
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. oktoober 2018

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 5. märtsi 2001. aasta direktiiv 2001/21/EÜ, millega muudetakse taimekaitsevahendite turuletoomist käsitleva nõukogu direktiivi 91/414/EMÜ I lisa toimeainete amitrooli, dikvaadi, püridaadi ja tiabendasooli lisamisega (EÜT L 69, 10.3.2001, lk 17).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 7. detsembri 2010. aasta määrus (EL) nr 1141/2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).

            (6)  EFSA (Euroopa Toiduohutusamet), 2015. Conclusion on the peer review of the pesticide risk assessment of the active substance diquat („Järeldused toimeaine dikvaadi pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal 2015; 13(11):4308, 127 lk

            (7)  EFSA (Euroopa Toiduohutusamet), 2018. Statement on non-dietary exposure on diquat („Avaldus dikvaadiga muu kui toidukaudse kokkupuute kohta“). EFSA Journal 2018; 16(4):5260, 111 lk

            (8)  EFSA (Euroopa Toiduohutusamet), 2015. Conclusion on the peer review of the pesticide risk assessment of the active substance diquat („Järeldused toimeaine dikvaadi pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal 2015; 13(11):4308, 127 lk


title: Komisjoni rakendusmäärus (EL) 2018/1557, 17. oktoober 2018, millega muudetakse rakendusmäärust (EL) 2016/1368, millega kehtestatakse finantsturgudel kasutatavate kriitilise tähtsusega võrdlusaluste loetelu vastavalt Euroopa Parlamendi ja nõukogu määrusele (EL) 2016/1011 (EMPs kohaldatav tekst)

text:
                  18.10.2018

                  ET

                  Euroopa Liidu Teataja

                  L 261/10

         KOMISJONI RAKENDUSMÄÄRUS (EL) 2018/1557,
         17. oktoober 2018,
         millega muudetakse rakendusmäärust (EL) 2016/1368, millega kehtestatakse finantsturgudel kasutatavate kriitilise tähtsusega võrdlusaluste loetelu vastavalt Euroopa Parlamendi ja nõukogu määrusele (EL) 2016/1011
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1011, mis käsitleb indekseid, mida kasutatakse võrdlusalustena finantsinstrumentide ja -lepingute puhul või investeerimisfondide tootluse mõõtmiseks, ning millega muudetakse direktiive 2008/48/EÜ ja 2014/17/EL ning määrust (EL) nr 596/2014, (1) eriti selle artikli 20 lõiget 1,
         ning arvestades järgmist:

                     (1)

                     Võrdlusalustel on oluline roll paljude finantsinstrumentide ja finantslepingute hinna kindlaksmääramisel ning paljude investeerimisfondide tootluse mõõtmisel. Võrdlusaluste jaoks sisendandmete esitamise ja võrdlusaluste haldamise puhul on paljudel juhtudel manipuleerimise oht ning asjaomastel isikutel on sageli huvide konflikt.

                     (2)

                     Oma majandusliku rolli täitmiseks peavad võrdlusalused peegeldama aluseks olevat turu- või majandusolukorda. Kui võrdlusalus enam ei peegelda aluseks olevat turgu, nt pankadevahelisi intressimäärasid, võib sellel olla negatiivne mõju muu hulgas turu usaldusväärsusele, kodumajapidamiste rahastamisele (eluasemelaenud ja muud laenud) ja ettevõtjatele liidus.

                     (3)

                     Oht liidu kasutajatele, turgudele ja majandusele suureneb tavaliselt juhul, kui teatava võrdlusalusega seotud finantsinstrumentide, finantslepingute ja investeerimisfondide koguväärtus on suur. Seepärast on määrusega (EL) 2016/1011 kehtestatud erinevad võrdlusaluste kategooriad ja täiendavad nõuded, millega tagatakse teatavate kriitilise tähtsusega võrdlusaluste usaldusväärsus ja kindlus; sealhulgas on antud pädevatele asutustele õigus nõuda teatavatel tingimustel kriitilise tähtsusega võrdlusaluse sisendandmete esitamist või sellise võrdlusaluse haldamist.

                     (4)

                     Komisjoni rakendusmäärusega (EL) 2016/1368 (2) on kehtestatud finantsturgudel kasutatavate kriitilise tähtsusega võrdlusaluste loetelu vastavalt määrusele (EL) 2016/1011.

                     (5)

                     Vastavalt määruse (EL) 2016/1011 artikli 20 lõikele 1 on komisjonil õigus vastu võtta rakendusakte, et kehtestada ja vaadata vähemalt iga kahe aasta järel läbi kriitilise tähtsusega võrdlusaluste loetelu.

                     (6)

                     Kooskõlas määruse (EL) 2016/1011 artikli 20 lõike 1 punktiga b võidakse võrdlusalused lisada kriitilise tähtsusega võrdlusaluste loetellu, kui kõnealused võrdlusalused põhinevad muu hulgas peamiselt ühes liikmesriigis asuvate sisendandmete esitajate andmetel ning neid peetakse kõnealuses liikmesriigis kriitilise tähtsusega võrdlusalusteks.

                     (7)

                     22. jaanuaril 2018 esitas Rootsi pädev asutus (edaspidi „Finansinspektionen“) Euroopa Väärtpaberiturujärelevalvele (edaspidi „ESMA“) ettepaneku tunnustada määruse (EL) 2016/1011 artikli 20 lõike 1 punkti b alusel kriitilise tähtsusega võrdlusalusena Stockholmi pankadevahelist intressimäära (Stockholm Interbank Offered Rate, edaspidi „STIBOR“), kuna see on Rootsis kriitilise tähtsusega ja põhineb peamiselt Rootsis asuvate sisendandmete esitajate andmetel.

                     (8)

                     STIBOR on viiteintressimäär, mis põhineb selliste intressimäärade keskmisel, millega mitmed Rootsi rahaturul tegutsevad pangad on nõus andma üksteisele tagatiseta eri lõpptähtaegadega laene. 22. jaanuaril 2018 osalesid STIBORi paneelis seitse panka, millest kuus asus Rootsis ja üks Taanis.

                     (9)

                     Finansinspektionen järeldas oma ESMA-le esitatud hinnangus, et kui STIBORi väljaandmine lõpetataks või kui seda antaks välja sellistele sisendandmetele või sellisele sisendandmete esitajate rühmale tuginedes, mis ei peegelda enam aluseks olevat turgu või majandusolukorda, võiks sellel olla märkimisväärne kahjulik mõju Rootsi finantsturgude toimimisele.

                     (10)

                     Finansinspektioneni hinnangust nähtub, et STIBOR võetakse aluseks Rootsi kroonides nomineeritud börsiväliste intressimäära tuletisinstrumentide hinnakujundusel tagasimaksmata tinglikus väärtuses 3 500 miljardit eurot. STIBORit järgitakse Rootsi kroonides nomineeritud võlakirjadest ligi neljandiku puhul ning STIBORit kasutatakse kokku 75 % Rootsi kodumajapidamistele ja finantssektorivälistele asutustele antavate laenude hinnakujundusel. STIBORit järgivate finantsinstrumentide ja -lepingute koguväärtus on umbes kaheksa korda suurem kui Rootsi rahvamajanduse kogutoodang. Seega on STIBOR Rootsi finantsstabiilsuse ja turu terviklikkuse seisukohast ülioluline. Hinnangus järeldati, et STIBORi väljaandmise lõpetamisel või ebausaldusväärsusel oleks märkimisväärne kahjulik mõju Rootsi finantsturgude toimimisele ning äriühingutele ja tarbijatele, kuna sellega on seotud laenud, tarbijakrediiditooted ja investeerimisfondid.

                     (11)

                     23. veebruaril 2018 saatis ESMA komisjonile arvamuse, milles ta sedastas, et Rootsi Finansinspektion on arvesse võtnud kõiki määruse (EL) 2016/1011 artikli 20 lõikes 3 sätestatud elemente ja kriteeriume ning et ta on esitanud kvantitatiivsed andmed, mis toetavad taotlust tunnustada STIBORit kriitilise tähtsusega võrdlusalusena, samuti analüüsi, mis näitab STIBORi väga olulist rolli Rootsi majanduses.

                     (12)

                     Seepärast tuleks rakendusmäärust (EL) 2016/1368 vastavalt muuta.

                     (13)

                     Pidades silmas STIBORi olulisust, selle laialdast kasutamist ja selle rolli kapitali paigutamisel Rootsis, peaks käesolev määrus jõustuma viivitamata.

                     (14)

                     Käesolevas määruses sätestatud meetmed on kooskõlas Euroopa väärtpaberikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2016/1368 lisa asendatakse käesoleva määruse lisa tekstiga.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. oktoober 2018

                  Komisjoni nimel

                  president

               Jean-Claude JUNCKER

            (1)  ELT L 171, 29.6.2016, lk 1.

            (2)  Komisjoni 11. augusti 2016. aasta rakendusmäärus (EL) 2016/1368, millega kehtestatakse finantsturgudel kasutatavate kriitilise tähtsusega võrdlusaluste loetelu vastavalt Euroopa Parlamendi ja nõukogu määrusele (EL) 2016/1011 (ELT L 217, 12.8.2016, lk 1).

            LISA
            „

                     LISA
                     Määruse (EL) 2016/1011 artikli 20 lõike 1 kohane kriitilise tähtsusega võrdlusaluste loetelu

                                 Nr

                                 Võrdlusalus

                                 Haldur

                                 Asukoht

                                 1

                                 Euro üleeuroopaline pankadevaheline intressimäär (Euro Interbank Offered Rate (EURIBOR®))

                                 Euroopa rahaturgude instituut

                                 Brüssel, Belgia

                                 2

                                 Euroala pankadevahelise üleööturu keskmine aastaintressimäär (Euro Overnight Index Average (EONIA®))

                                 Euroopa rahaturgude instituut

                                 Brüssel, Belgia

                                 3

                                 Londoni pankadevaheline intressimäär (London Interbank Offered Rate (LIBOR))

                                 ICE võrdlusaluste haldamise osakond (ICE Benchmark Administration (IBA))

                                 London, Ühendkuningriik

                                 4

                                 Stockholmi pankadevaheline intressimäär (Stockholm Interbank Offered Rate (STIBOR))

                                 Rootsi pankurite assotsiatsioon (Svenska Bankföreningen)

                                 Stockholm, Rootsi

               “


title: Nõukogu rakendusmäärus (EL) 2018/1653, 6. november 2018, millega rakendatakse määrust (EL) 2017/2063 piiravate meetmete kohta seoses olukorraga Venezuelas

text:
                  7.11.2018

                  ET

                  Euroopa Liidu Teataja

                  L 276/1

         NÕUKOGU RAKENDUSMÄÄRUS (EL) 2018/1653,
         6. november 2018,
         millega rakendatakse määrust (EL) 2017/2063 piiravate meetmete kohta seoses olukorraga Venezuelas
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 13. novembri 2017. aasta määrust (EL) 2017/2063 (1) piiravate meetmete kohta seoses olukorraga Venezuelas, eriti selle artikli 17 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     13. novembril 2017 võttis nõukogu vastu määruse (EL) 2017/2063 piiravate meetmete kohta seoses olukorraga Venezuelas.

                     (2)

                     Ühe määruse (EL) 2017/2063 IV lisas loetletud isiku loetellu kandmise põhjuseid tuleks muuta.

                     (3)

                     Määruse (EL) 2017/2063 IV lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2017/2063 IV lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. november 2018

                  Nõukogu nimel

                  eesistuja

               H. LÖGER

            (1)  ELT L 295, 14.11.2017, lk 21.

            LISA
            Määruse (EL) nr 2017/2063 IV lisa kanne nr 7 asendatakse järgmisega:

                           Nimi

                           Tuvastamisandmed

                           Põhjused

                           Loetellu kandmise kuupäev

                           „7.

                           Diosdado Cabello Rondón

                           Sünniaeg: 15. aprill 1963

                           Põhiseadusliku kogu president ning Venezuela Ühendatud Sotsialistliku Partei esimene asepresident. On seotud Venezuelas demokraatia ja õigusriigi põhimõtete õõnestamisega, kasutas muu hulgas meediakanaleid poliitilise opositsiooni, teiste meediakanalite ja kodanikuühiskonna avalikuks ründamiseks ja ähvardamiseks.

                           22.1.2018“